CELEX: 62012TN0342
Language: lt
Date: 2012-08-01 00:00:00
Title: Byla T-342/12: 2012 m. rugpjūčio 1 d. pareikštas ieškinys byloje Fuchs prieš VRDT — Les Complices (Star)

29.9.2012   
            
            
               LT
            
            
               Europos Sąjungos oficialusis leidinys
            
            
               C 295/28
            
         2012 m. rugpjūčio 1 d. pareikštas ieškinys byloje Fuchs prieš VRDT — Les Complices (Star)
   
   (Byla T-342/12)
   2012/C 295/51
   Kalba, kuria surašytas ieškinys: anglų
   
      Šalys
   
   
      Ieškovas: Max Fuchs (Frejungas, Vokietija), atstovaujamas advokato C. Onken
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Les Complices SA (Montreuil-sous-Bois, Prancūzija)
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2012 m. gegužės 8 d. Vidaus rinkos derinimo tarnybos (prekių ženklams ir pramoniniam dizainui) (VRDT) penktosios apeliacinės tarybos sprendimą byloje R 2040/2011-5,
            
         
               —
            
            
               visiškai atmesti protestą Nr. 1299967 ir
            
         
               —
            
            
               priteisti iš atsakovės ir kitos procedūros Apeliacinėje taryboje šalies bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovas.
   
      Prašomas įregistruoti Bendrijos prekių ženklas: vaizdinis prekių ženklas, vaizduojantis juodą žvaigždę, 18, 24 ir 25 klasių prekėms — Bendrijos prekių ženklo paraiškos Nr. 5588694.
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: vaizdinis prekių ženklas, vaizduojantis baltą žvaigždę juodame apskritime, 3, 9, 14, 16, 18, 20, 24 ir 28 klasių prekėms; (Bendrijos prekių ženklo registracijos Nr. 632232); Prancūzijos vaizdinis prekių ženklas, vaizduojantis baltą žvaigždę juodame apskritime, 25 klasės prekėms (Prancūzijos prekių ženklo registracijos Nr. 1579557).
   
      Protestų skyriaus sprendimas: patvirtinti protestą dėl dalies ginčijamų prekių.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas.